Legal Document

Category: 197

Text:
23. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141/145860 της 15/31 Δεκ. 1976 (ΦΕΚ Β΄ 1556) Περί ρυθμίσεως θεμάτων φοιτητών της Φυσικομαθηματικής Σχολής του Πανεπιστημίου Θεσσαλονίκης. Έχοντες υπ’ όψει: 1)Τας διατάξεις της παρ. 5 της υπ’ αριθ. 107/1962 Π.Υ.Σ. κυρωθείσης δια του άρθρ. 1 του Ν.Δ. 4263/1962 (ΦΕΚ 178 τ. Α΄), και 2)Πρότασιν της Φυσικομαθηματικής Σχολής (συνεδρία 29.11.1976) και της Συγκλήτου (συνεδρία 2159/1.12.76) του Πανεπιστημίου Θεσσαλονίκης, αποφασίζομεν: Οι Β΄/ετείς και Γ΄/ετείς φοιτηταί του Φυσιογνωστικού Τμήματος της Φυσικομαθηματικής Σχολής του Πανεπιστημίου Θεσσαλονίκης δια το ακαδημαïκόν έτος 1975 – 76, οι οποίοι ενεγράφησαν υποχρεωτικώς εις άλλα Τμήματα μετά την κατάργησιν του Φυσιογνωστικού βάσει του Νόμ. 296/10.4.76, θεωρούνται προακτέοι εις το επόμενον έτος, εφ’ όσον εις τας εξεταστικάς περιόδους Ιουνίου, Οκτωβρίου και Δεκεμβρίου 1976 επέτυχον εις τας εξετάσεις εις 5 τουλάχιστον ετήσια μαθήματα ή εις τα αντίστοιχα εξαμηνιαία. Τα 5 αυτά μαθήματα δύνανται να είναι του έτους ή μεταφερόμενα ή και τα δύο συγχρόνως. Η παρούσα δημοσιευθήτω δια της Εφημερίδος της Κυβερνήσεως. (Με την Φ. 141/322527 της 12/25 Απρ. 1978 (ΦΕΚ Β΄ 399) όμοια απόφαση τα ανωτέρω εφαρμόζονται και για τους φοιτητές που ήταν Βετείς ή Γετείς κατά το Ακαδ. Ετος 1976 – 1977). Το Φυσιογνωστικόν Τμήμα της Φυσικομαθηματικής Σχολής κατηργήθη δια της παρ. 1 του άρθρ. 1 Νόμ. 296/1976 (τόμ. 31 σελ. 230,03). Βλ. και λοιπάς διατάξεις του αυτού άρθρ. 1. Σελ. 530,04 (β) Τεύχος 694 – Σελ. 104 31.Ε.ι.23 Σχολή Θετικών Επιστημών Παν/μίου Θεσ/νίκης